Norte nga Macedonia

An Norte nga Macedonia o kundi man Amihan(an) nga Macedonia, nga an opisyal nga pagngaran an Republika han Amihan(an) nga Macedonia o Republika han Norte nga Macedonia usa nga nasod ha Balkan Peninsula ha Salatan-Sinirangan Europa. Usa ini ha mga sinmunod nga mga estado han anay Yugoslavia, kun diin ini nag-asoy hin paglulugaring han Setyembre 1991. Ha panahon nga namumutnga han Setyembre 1991 ngan han Pebrero 2019, ini opisyal nga tinatawag nga Republika han Macedonia ngan agsob kilala ha ngaran nga Macedonia. 

Ini nga nasod nagin membro han United Nations han Abril 1993, pero tungod han diri pagkakaarasya han Gresya ha paggamit han ngaran nga Macedonia, ini in nahiapi ha ilarom han probisyunal nga ngaran nga Kasanhi nga Yugoslav nga Republika han Macedonia (ginpahalipot nga KYR Macedonia ngan KYRHM), ini nga termino gingagamit gihapon han pipira nga lain nga mga internasyunal nga organisasyon. Han Hunyo 2018, an Macedonia ngan Gresya nagpirma hin Pagkasarabot ha Prespa, nga nag-aasoy nga an nasod kinahanglan magbalyu hin ngatan ngadto ha Republika han Norte nga Macedonia erga omnes. Ini nga pagliwat hin ngaran nahimugso han 12 Pebrero 2019, ngan may-ada pipira ka bulan nga transisyon para han mga pasaporte, lisensya nga plaka, salapi, customs, mga tigaman han katubtuban, ngan mga website han kagamhanan, ngan iba pa.

Mga tigaman

Mga pinambasaran

Bibliyograpiya

 
 
 

 
Nasod